Vaseroosteroheline

**Vaseroosteroheline** ehk **vaseroheline** on hele sinakasroheline värvitoon, mis sarnaneb vase pinnale tekkiva rohelise paatina värvusega. Laensõna saksa keelest (*Kupfergrün*), vaseroheliseks nimetatakse ka pigmenti (*[[Verdigris|verdigris]]*).

## Pildid

Minneapolis City Hall.jpg|Minneapolise raekoja patineeritud vaskkatus
Tallinn3063.JPG|Oleviste kiriku vaseroheline katuseplekk
Verdigris.JPG|Vasepaatina Praha metroos
Skålgropssten (Brännkyrka 56.1) 2013c.JPG|Rohelised vaskmündid arheoloogilisest leiust


Rohelised color nomenclature naturalists.jpg|Vaseroheline on värviproov nr 11
Palais Paar Metropolitan Museum 002.JPG|Vaseroheliste seintega ruum 18. sajandi linnapaleest (Palais Paar), nüüd Metropolitani Kunstimuuseumis
Alexandrine Parakeet, Bird Kingdom, Niagara Falls (49599553093).jpg|Papagoi *Psittacula eupatria*
Budgerigar-strzelecki-qld.jpg|Metsik viirpapagoi looduses
Microcline feldspar variety amazonite.jpg|Amasoniidi kristallipesa
Chrysocolla-201585.jpg|Rohekas krüsokolla


## Variatsioonid
Ernst Friedrich Glockeri "Grundriss der Mineralogie ..." nimetab vaserohelist (*spangrün*) palju sinist sisaldavaks roheliseks tooniks ja kirjeldab seda kui vaserooste värvust, mis läheneb taevasinisele. Näitemineraaliks toob ta vaserooste enda, krüsokolla (*Kupfergrün*) ja amasoniidi (*Amazonenstein*).

1821. aasta värviõpik "Werner's Nomenclature of Colours" näitab vaserohelist (*verdigris green*) ereda sinaka rohelisena, mis on segatud smaragdrohelisest, rohkest Preisi sinisest (*Berlin blue*) ja natukesest valgest. Värvuse näideteks toob ta pikasabalise rohelise papagoi (*Small long-tailed Green Parrot*) saba värvuse ja vaserooste tooni.

Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab vaserohelist (*verdigris green*) segada viridiaanist, kaadmium-helekollasest ja valgest, selle värvus on mahe sinakasroheline.

RAL Classic värvikaardi toon 6000 *Patinagrün* on malahiitrohelisega sarnanev keskmine tooniga roheline  .

Pantone värvikaardi toon 12-0225 *Patina Green* on särav soojatooniline õrnroheline  .

ISCC-NBS-i värvide tähistamise süsteemi värvinimede käsiraamat "Color: universal language and dictionary of names" nimetab tooni *Verdigris* keskmiseks kollakaks roheliseks , tooni *Verdigris Green* heleroheliseks  .

Jaapani traditsiooniliste värvide hulka kuuluv värv *rokushō-iro* 緑青色 'paatina värv' on küllastatud jahe keskmine roheline  .

Veebivärv *Verdigris* on särav sinakasroheline mitmes eri variandis   .

## Liiginimedes
Vaseroostekarva värvusele võivad taksonite ladinakeelsetes nimetustes viidata liigiepiteedid *aeruginosus*, *aeruginosa* või *aeruginascens*. Sõna *aerūgō* tähendabki vasepaatinat ja on tuletatud sõnadest *aer-*, *aes* 'pronks', 'messing', 'vask' ja liitest *-ūgō*, mis märkis kattekihti või värvimuutust.

Chlorociboria aeruginosa (Oeder) Seaver ex C.S. Ramamurthi, Korf & L.R. Batra 435438.jpg|*[[Chlorociboria aeruginosa]]*
Chlorociboria-aeruginascens.jpg|Väike rohetiksik (*Chlorociboria aeruginascens*)
Stropharia.aeruginosa.-.lindsey.jpg|Sinivärvik (*Stropharia aeruginosa*)
Euphorbia aeruginosa3 ies.jpg|Sinakate vartega piimalill *Euphorbia aeruginosa*


## Viited